b'\n_START_ARTICLE_\nIntellipedia\n_START_PARAGRAPH_\nIntelipedija (angl. Intellipedia)\xc2\xa0\xe2\x80\x93 wiki principu kuriamas informacinis tinklas JAV. Tai \xc5\xbevalgybos tarnyb\xc5\xb3, kurias jungia United States Intelligence Community, projektas._NEWLINE_Prie\xc5\xa1ingai nei Laisvoji enciklopedija Vikipedija Intelipedija n\xc4\x97ra prieinama visuomenei. Straipsniai n\xc4\x97ra vien enciklopedin\xc4\x97s \xc5\xbeinios, n\xc4\x97ra taikomas neutralaus po\xc5\xbei\xc5\xabrio ta\xc5\xa1ko principas. Prie\xc5\xa1ingai, stengiamasi pateikti kuo \xc4\xafvairesn\xc4\x97s keli\xc5\xb3 \xc4\xafstaig\xc5\xb3 turimos informacijos, kad jos d\xc4\x97ka b\xc5\xabt\xc5\xb3 suformuojama pagrindin\xc4\x97 nuomon\xc4\x97 bei pasiekiamas bendras konsensusas \xc5\xbevalgybin\xc4\x97s informacijos veikloje. Enciklopedij\xc4\x85 kuria \xc5\xbevalgybos analitikai ir kiti speciali\xc5\xb3j\xc5\xb3 tarnyb\xc5\xb3 pareig\xc5\xabnai, bendrai pildantys ar koreguojantys JAV vyriausyb\xc4\x97s pateikt\xc4\x85 informacij\xc4\x85.\n_START_SECTION_\nIstorija\n_START_PARAGRAPH_\nProjektas buvo inicijuotas CIA tarnyb\xc5\xb3. Prie\xc5\xbeastys\xc2\xa0\xe2\x80\x93 suvokimas, kad vie\xc5\xa1osios komunikacijos priemon\xc4\x97s (\xc5\xbeiniasklaida, tinklalapiai) gerokai lenkia \xc4\xafprastines \xc5\xbevalgybos tarnyb\xc5\xb3 veiklos formas, rezultatus, renkant, vie\xc5\xa1inant bei platinant informacij\xc4\x85. Siekiama, kad internetin\xc4\x97 enciklopedija savo i\xc5\xa1samumu, ai\xc5\xa1kumu lenks turimus \xc5\xa1altinius ir bus labai svarbi b\xc5\xabsimiems amerikie\xc4\x8di\xc5\xb3 \xc5\xbevalgams._NEWLINE_Intellipedia projektui vadovauja Director of National Intelligence. Enciklopedija naudojasi 16 agent\xc5\xabr\xc5\xb3, sudaran\xc4\x8di\xc5\xb3 JAV \xc5\xbevalgybos bendruomen\xc4\x99._NEWLINE_Enciklopedijoje 2006\xc2\xa0m. rugs\xc4\x97j\xc4\xaf buvo per 5 000 straipsni\xc5\xb3, pa\xc5\xbeym\xc5\xb3, administracini\xc5\xb3 problem\xc5\xb3 paai\xc5\xa1kinim\xc5\xb3 bei kitokios med\xc5\xbeiagos. Enciklopedij\xc4\x85 sudaro per 28 000 puslapi\xc5\xb3 informacijos. Informacine sistema naudojasi per 3 600 u\xc5\xbesiregistravusi\xc5\xb3 vartotoj\xc5\xb3, tarp j\xc5\xb3 ir tokios insitucijos kaip Transporto saugos administracija ir nacionalin\xc4\x97s laboratorijos.'